- evh
                                         udskrift
                                             af
                          sø- & handelsrettens dombog
                                        ____________
                                            dom
afsagt den 23. april 2012
p-13-11
pendulum shipmanagement inc.,
grækenland,
mod
atlas shipping a/s under konkurs.
problemstilling og påstande
denne sag drejer sig om, hvorvidt atlas shipping a/s under konkurs er erstatningsansvarlig
for skade på en kran, der var monteret på skibet mv princessa v, i forbindelse med losning
af gods i chennai i indien, samt i bekræftende fald om udmåling af en erstatning.
pendulum shipmanagement inc., grækenland, har nedlagt påstand om, at atlas shipping
a/s under konkurs skal anerkende 1.035.345,65 kr. som simpelt krav i boet.
atlas shipping a/s under konkurs har påstået frifindelse.
                                                -2-
sagens nærmere omstændigheder er følgende:
den 6. februar 2008 indgik pendulum shipmanagement inc. som bortfragter et tidscerteparti
med atlas shipping a/s som befragter om skibet mv princessa v. i et underliggende certe-
parti hedder det bl.a.:
      ”… any damage caused by stevedores during the currency of this charter party
      shall be reported by the captain to the charterers or their agents in writing with-
      in 24 hours of the occurrence or as soon as possible thereafter, the captain shall
      immediately arrange, in conjunction with charterers agents, for the damage to
      be surveyed and an estimate of the repair cost given, if possible. the captain
      shall use his best efforts to obtain written acknowledgement by responsible par-
      ties causing damage unless damage should have been made good in the mean-
      time. stevedore damages involving seaworthiness shall be repaired without de-
      lay to the vessel after each occurrence in charterers time and shall be paid for by
      the charterers. … charterers shall pay for stevedore damages whether or not
      payment has been made by stevedores to charterers. …”
den 23. april 2008 udarbejdede romeo a. quintong, der var skibets kaptajn, en skadesrap-
port, hvori det bl.a. hedder:
      ”… on 23rd april 2008, at 1445 hours the duty officer reported that no. 1 crane
      was damaged. as per duty officer report the crane operator lifted the grab with
      cargo while the grab is in lower part of hold no. 1 at portside position, the crane
      operator suddenly swing the crane jib to starboard side. causing the left and
      right side of crane jib to dented, and starboard side jib journal pin was totally de-
      tached from its position. including some cargo wires removed from its sheaves.
      as per duty officer report no. 1 crane damaged was due of crane operator mi-
      shandling while operating in cargo hold no.1. …”
der fremgår endvidere, at skadesrapporten er overgivet til stevedorerne, der nægtede at un-
derskrive denne. rapporten er foroven forsynet med et faxstempel, hvoraf fremgår, at den er
sendt den 29. april 2008 som side 5.
den 26. april 2008 sendte kaptajnen en e-mail til express clearing agency, der var »stevedo-
ring company«, med kopi til sagens parter, og hvori det bl.a. hedder:
      ”… served damaged report which issued on 23rd of april 2008 relating to the
      damage include to crane nr. 1. …
      on owners behalf served all rights to revert on this issue at a later date, later
      stage as it appears that the reason for the damage is the heavy grab use. this pro-
                                                    -3-
       test letter together with the stevedores damage report to be attached to the
       statement of facts.
       in view of this i romeo a. quintong master of mv princessa v issued this dam-
       aged protest letter and held you responsible on the damages done on above crane
       no. 1. …”
en udskrift af denne e-mail er foroven forsynet med et faxstempel, hvoraf fremgår, at den er
sendt den 29. april 2008 som side 7.
den 27. april 2008 udarbejdede admirality, inspection & analytical services, en “report
of survey” til pendulum shipmanagement inc. angående “investigate the cause and na-
ture of damage to the ship’s cargo gear”. det hedder heri bl.a.:
       “… at the time of our survey the jib had been cropped & was lying on deck. the
       base of the jib had been heavily damaged. we are informed by the master that
       the crane bearing is also damaged. we inspected the area of damage on the jib.
       all steel work was in a good condition, well preserved and there was no diminu-
       tion in thickness of the steel. …
       in our opinion the cause of damage to the ship’s crane is the overloading of the
       crane beyond its permitted swl.”
samme dag underskrev skibets kaptajn en erklæring benævnt “completion certifica-
te” om mv princessa v, og hvori det bl.a. hedder:
       ”… certified that bulk in mop was lanting complet from … vessel by m/s ex-
       press clearing agency, stevedores without causing of any damage to the ship
       equipments. …”
erklæringen er foroven forsynet med et faxstempel, hvoraf fremgår, at den er sendt den 29.
april 2008 som side 8.
i en e-mail af 27. april 2008 kl. 04.05 til bl.a. atlas shipping a/s hedder det fra samme kaptajn
bl.a.:
       ”… stevedores express clearing agency on signing of documents they have trick
       master to sign a no damage certificate. such certificate is not applicable for rea-
       son that the stevedores damage report and the protest letter related to the dam-
       age of crane no. 1 already issued. …”
e-mailen er i en kopi foroven forsynet med et faxstempel, hvoraf fremgår, at den er sendt
den 28. april 2008.
                                                 -4-
den 13. maj 2008 sendte en medarbejder hos pendulum shipmanagement inc. en e-mail til en
mægler for atlas shipping a/s, hvori omkostningerne til udbedring af skaderne på skibet
blev estimeret til 160.000 usd, og i en e-mail af 30. oktober 2008 fra samme blev de faktiske
reparationsomkostninger opgjort til 199.538,13 usd.
der er under hovedforhandlingen med henblik på dokumentation for tabet gennemgået en
række faktura. bilagene omfatter reparations- og transportudgifter for en række teknikere og
andrager i alt 197.589,82 usd. renter af dette beløb frem til konkursdekretet er opgjort til
5.542,60 usd. det samlede beløb er omregnet til danske kroner på konkursdekretdagen og er
opgjort til det i påstanden anførte beløb.
den 18. december 2008 blev atlas shipping a/s taget under konkursbehandling, og den 28.
januar 2009 anmeldte pendulum shipmanagement inc. krav i boet. kravet blev prøvet på en
skiftesamling den 8. april 2011, hvor kurator indstillede dette afvist. sagen er herefter i med-
før af konkurslovens § 133, stk. 1, indbragt for skifteretten den 6. maj 2011.
dividenden til simple krav i konkursboet skønnes at andrage mellem 32,5 og 66,8 %.
forklaring
anders flensborg dahl har forklaret, at han er uddannet som skibsfører og har været ansat
som operationschef hos atlas shipping a/s, herunder i april til december 2008. han funge-
rede som supervisor og sparringspartner i forhold til 7-8 medarbejdere. de modtog omkring
2.000 dokumenter om dagen, og han havde i princippet adgang til at læse alle bilag. han har
i dag ingen nærmere erindring om modtagelsen af de i sagen relevante dokumenter, og disse
kan meget vel kun være læst af en af de andre ansatte medarbejdere. han mener dog, at de
ikke modtog underretning om skaden fra skibets kaptajn inden for 24 timer. han mener hel-
ler ikke, at de har været indkaldt til det stedfundne ”survey” afholdt af admirality, og de har
i hvert fald ikke deltaget heri. da han modtog kaptajnens “completion certificate”
fra en agent, hvilket formentlig var den 29. april 2008, var han opmærksom på, at der var
nogle småproblemer, som er normalt forekommende, og som han regnede med, at man ville
løse lokalt. han vil dog ikke afvise, at han sammen med dette dokument samtidig modtog
                                               -5-
skadesanmeldelsen af 23. april 2008 og en papirudgave af kaptajnens e-mail af 26. april 2008,
hvori kaptajnen fremsatte protest. sidstnævnte kan dog også godt være modtaget af en med-
arbejder allerede den 26. april 2008. han kan heller ikke huske, om han har set kaptajnens e-
mail af 27. april 2008, men han vil bestemt ikke afvise, at denne kan være modtaget allerede
den 28. april 2008 eller tidligere, og dermed før han modtog “completion certifica-
te”. atlas shipping a/s har ikke kontaktet stevedorerne eller deres selskab med henblik på
at rejse et krav.
parternes synspunkter
pendulum shipmanagement inc. har gjort gældende, at atlas shipping a/s under konkurs i
medfør af certepartiet er erstatningsansvarlig på objektivt grundlag for den skade, der den
23. april 2008 blev påført kranen på skibet mv princessa v i forbindelse med losning af gods
i chennai i indien. skaden er forårsaget af stevedorer fra express clearing agency, som var
engageret af atlas shipping a/s, og som var hyret til at stå for losningen.
efter at skaden var konstateret, udfærdigede skibets ledelse straks en skadesrapport, og da
denne ikke blev godkendt af stevedorerne, sendte kaptajnen den 26. april 2008 en e-mail in-
deholdende en protest til bl.a. express clearing agency samt sagens parter, og hvori han
fastholdt, at stevedorerne var ansvarlige for skaden. kaptajnen tilvejebragte endvidere en
skadesrapport den 27. april 2008, hvori det er fastslået, at skaden var opstået som følge af
overbelastning af skibets kran. skibets kaptajn har således opfyldt alle de krav, der var stillet
i certepartiet.
spørgsmålet om atlas shipping a/s under konkurs har muligheder for regres er uden be-
tydning for ansvarsgrundlaget. selskabet er ansvarligt på objektivt grundlag, og ifølge certe-
partiet gælder dette, uanset om befragter opnår betaling fra stevedorerne.
atlas shipping a/s under konkurs er endvidere ikke frigjort fra sit erstatningsansvar som
følge af, at kaptajnen den 27. april 2008 har underskrevet et completion certificate.
kaptajnen har underskrevet denne erklæring under stort tidspres og er blevet besveget her-
til. kaptajnen har endvidere straks den 27. april 2008 i en e-mail taget afstand fra erklærin-
gen, og da atlas shipping a/s forinden havde modtaget skadesrapporten fra den 23. april
                                              -6-
2008, samt kaptajnens e-mail fra den 26. april 2008 og besigtigelsesrapporten fra den 27. april
2008, burde atlas shipping a/s have indset, at underskrivelsen af completion certifi-
cate var en fejl.
endelig har pendulum shipmanagement inc. lidt et tab, der svarer til de faktiske afholdte
reparationsomkostninger – herunder transportudgifter for en række personer, der har rejst
fra grækenland og frem til det sted, hvor det beskadigede skib befandt sig – med tillæg af
renter. tabet er dokumenteret ved de fremlagte bilag.
atlas shipping a/s under konkurs har gjort gældende, at det ikke er godtgjort, at der er
sket en skade på skibet, og at konkursboet er ansvarligt herfor. det er således ikke godtgjort,
hvem der har forvoldt skaden, herunder om denne hidrører fra ansatte på skibet. skibets
kaptajn har endvidere ikke indberettet forholdet inden for 24 timer, således som foreskrevet i
certepartiet, men har derimod underskrevet et completion certificate, hvoraf frem-
går, at express clearing agency, der var selskab for stevedorerne, er uden ansvar. denne er-
klæring hænger således naturligt sammen med, at stevedorerne nægtede at underskrive
skadesrapporten. skaden beror derfor på forhold hos andre, og konkursboet må følgelig væ-
re ansvarsfri.
ved at underskrive denne erklæring er konkursboet endvidere afskåret fra at rette et regres-
krav mod express clearing agency. da pendulum shipmanagement inc. er nærmest til at
bære risikoen for, at kaptajnen underskriver en sådan erklæring, er det således sagsøgerens
forhold, der har umuliggjort et regreskrav.
pendulum shipmanagement inc. har endelig ikke godtgjort, at de dokumenterede faktura
vedrører reparationer, der har været påkrævet, eller at de relaterer sig til den påståede skade.
skifteretten skal udtale:
efter bevisførelsen, herunder navnlig oplysningerne i skadesrapporten, finder skifteretten
det ubetænkeligt at lægge til grund, at der i forbindelse med losningen af mv princessa v i
indien blev forvoldt skade på skibets kran.
                                                -7-
i mangel af nærmere oplysninger om de konkrete omstændigheder i forbindelse hermed,
finder skifteretten, at atlas shipping a/s, der efter certepartiet er ansvarlig for skader, hæfter
herfor.
skifteretten lægger dernæst til grund, at e-mails af 26. og 27. april 2008 er sendt til atlas
shipping a/s. dette fremgår af dokumenternes eget indhold, ligesom vidnet anders flens-
borg dahl ikke vil udelukke, at disse dokumenter kan være modtaget hos atlas shipping
a/s.
skifteretten lægger endelig på baggrund af telefaxstemplerne og den af vidnet anders flens-
borg dahl afgivne forklaring til grund, at e-mailen af 27. april 2008 tillige er sendt til atlas
shipping a/s med en telefaxkopi den 28. april 2008, ligesom skadesrapporten af 23. april
2008, e-mailen af 26. april 2008 samt den afgivne completion certificate fra den 27.
april 2008, der til dels er fortløbende sidenummereret, er sendt samlet via telefax den 29.
april 2008 og via en mægler til atlas shipping a/s. skifteretten finder det derimod ikke
godtgjort, at skadesanmeldelsen af 23. april 2008 er indberettet inden for 24 timer eller forud
for den 29. april 2008.
uanset at det ikke er godtgjort, at skaden er anmeldt rettidigt, finder skifteretten, da alle for-
nødne oplysninger er tilvejebragt, at kaptajnen ikke herved har tilsidesat vilkårene i certepar-
tiet i et sådant omfang, at der er grundlag for at lade erstatningen bortfalde, hvorimod den
manglende rettidige fremsendelse af skaderapporten bør føre til, at erstatningen nedsættes
med 1/3.
da atlas shipping a/s har modtaget e-mailen af 27. april 2008, hvori kaptajnen berigtigede
fejlen, inden modtagelsen af det underskrevne completion certificate, finder skifte-
retten, at der ikke som følge heraf er grundlag for yderligere at nedsætte erstatningen.
da det derimod ikke i tilstrækkelig omfang er godtgjort i hvilket omfang de afholdte udgif-
ter, herunder navnlig til reparation, kan henføres til den indtrufne skade, finder skifteretten –
da det på anden side ikke kan udelukkes, at pendulum shipmanagement inc. har lidt et tab –
at erstatningen bør udmåles skønsmæssigt.
                                               -8-
herefter, og under hensyn til skadens karakter og graden af den udviste egen skyld, udmå-
les denne erstatning til 500.000 kr.
efter udfaldet af sagen skal atlas shipping a/s under konkurs betale omkostninger i form af
vederlag til modparternes advokat med 25.000 kr. samt refundere retsafgift med 6.300 kr.
                                       thi kendes for ret:
atlas shipping a/s under konkurs skal anerkende 500.000 kr. som simpelt krav i boet.
atlas shipping a/s betaler sagens omkostninger med 31.300 kr.
beløbene forrentes efter rentelovens § 8 a.
                                      torben kuld hansen
               per jørgensen                                           niels leth nielsen
                                            (sign.)
                                         ___ ___ ___
                                udskriftens rigtighed bekræftes
                        p.j.v. sø- og handelsretten, den 23. april 2012
